# Βαλδουίνος Β' της Κωνσταντινούπολης

### Από τη Βικιπαίδεια, την ελεύθερη εγκυκλοπαίδεια

Ο Βαλδουίνος Β' (1217 - 1273) ήταν ο τελευταίος Λατίνος αυτοκράτορας της Κωνσταντινούπολης (1228 - 1261).

Ήταν ο μικρότερος γιός του Γάλλου πρίγκηπα Πέτρος του Κουρτεναί και της Γιολάντα της Φλάνδρας. Διαδέχθηκε το 1228 τον αδελφό του Ροβέρτος Β' του Κουρτεναί σε ηλικία μόλις 11 ετών.

Όσο ήταν ανήλικος, την αντιβασιλεία ασκούσε σύμφωνα με απόφαση των ευγενών ο ισχυρός γηραιός ευγενής Iωάννης της Βρυέννης, τιτουλάριος βασιλιάς των Ιεροσολύμων του οποίου παντρεύτηκε την κόρη Μαρία (1225 - 1275), μητέρα του γιου του Φιλίππου.

Η Λατινική αυτοκρατορία της Κωνσταντινούπολης είχε παρηκμάσει μετά τον θάνατο του Ερρίκου της Φλάνδρας (1216) και όλοι περίμεναν τον νέο αυτοκράτορα να βοηθήσει την ανάκαμψη της. Μόλις ενηλικιώθηκε η κατάσταση ήταν απελπιστική, η αυτοκρατορία του περιοριζόταν μόνο στην πόλη της Κωνσταντινούπολης. Κατέφυγε στις μεγάλες συγγενείς του Ευρωπαϊκές χώρες (Ρώμη, Γαλλία, Φλάνδρα) για χρήματα και στρατό. Επέστρεψε στην Κων/πολη απογοητευμένος χωρίς καμιά υπόσχεση για βοήθεια (1240), επανέλαβε την ίδια διαδικασία (1245) με τα ίδια αποτελέσματα. Ξόδεψε όλη του την ζωή ως αυτοκράτορας σε επετειακά ταξίδια στην Ευρώπη χωρίς κανένα αποτέλεσμα.

Η τραγική οικονομική του κατάσταση οδήγησε σε ακόμα χειρότερα γεγονότα. Αναγκάστηκε να δώσει τον μοναδικό του γιο Φίλιππο όμηρο σε Βενετούς εμπόρους λόγω των χρεών του. Ο Φίλιππος εξαγοράστηκε αργότερα από τον βασιλιά Αλφόνσο της Καστίλλης. Το 1261 η Κωνσταντινούπολη καταλήφθηκε από τον αυτοκράτορα της Νίκαιας Μιχαήλ Παλαιολόγο, και ο ίδιος δραπέτευσε μέσω Αθήνας στην Γαλλία. Αργότερα (1267) κατέφυγε στον μακρινό ξάδελφο του βασιλιά της Σικελίας Καρόλου του Ανζού, αδελφού του Γάλλου βασιλιά. Ζήτησε από τον Κάρολο να οργανώσουν εκστρατεία κατά του Βυζαντινού αυτοκράτορα Μιχαήλ Η', στάθηκε πρόθυμος αλλά λόγω δικών του οικονομικών δυσκολιών καθυστέρησε η εκστρατεία, αναγκάζοντας να υπογράψουν την συνθήκη του Βιτέρμπο (1267). Τα υπόλοιπα χρόνια έζησε με σύνταξη που του παρείχε ο Κάρολος, το 1273 πάντρεψε τον γιο του Φίλιππο με την Βεατρίκη κόρη του Καρόλου και πέθανε την ίδια χρονιά.

Βυζαντινοί Αυτοκράτορες

Κωνσταντίνος Α΄ | Κωνστάντιος Β΄ | Ιουλιανός | Ιοβιανός | Ουάλης | Θεοδόσιος Α΄ | Αρκάδιος | Θεοδόσιος Β΄ | Μαρκιανός | Λέων Α΄ | Λέων Β΄ | Ζήνων | Βασιλίσκος | Αναστάσιος Α΄ | Ιουστίνος Α΄ | Ιουστινιανός Α΄ | Ιουστίνος Β΄ | Τιβέριος Β΄ | Μαυρίκιος | Φωκάς | Ηράκλειος | Κωνσταντίνος Γ΄ | Ηρακλεωνάς | Κώνστας Β΄ | Κωνσταντίνος Δ΄ | Ιουστινιανός Β΄ | Λεόντιος | Τιβέριος Γ΄ | Φιλιππικός Βαρδάνης | Αναστάσιος Β΄ | Θεοδόσιος Γ΄ | Λέων Γ΄ | Κωνσταντίνος Ε΄ | Λέων Δ΄ | Κωνσταντίνος ΣΤ΄ | Ειρήνη | Νικηφόρος Α΄ | Σταυράκιος | Μιχαήλ Α΄ | Λέων Ε΄ | Μιχαήλ Β΄ | Θεόφιλος | Μιχαήλ Γ΄ | Βασίλειος Α΄ | Λέων ΣΤ΄ | Αλέξανδρος | Κωνσταντίνος Ζ΄ | Ρωμανός Α΄ | Ρωμανός Β΄ | Νικηφόρος Β΄ | Ιωάννης Α΄ | Βασίλειος Β΄ | Κωνσταντίνος Η΄ | Ζωή Α΄ | Ρωμανός Γ΄ | Μιχαήλ Δ΄ | Μιχαήλ Ε΄ | Κωνσταντίνος Θ΄ | Θεοδώρα | Μιχαήλ ΣΤ΄ | Ισαάκιος Α΄ | Κωνσταντίνος Ι΄ | Ρωμανός Δ΄ | Μιχαήλ Ζ΄ | Νικηφόρος Γ΄ | Αλέξιος Α΄ | Ιωάννης Β΄ | Μανουήλ Α΄ | Αλέξιος Β΄ | Ανδρόνικος Α΄ | Ισαάκιος Β΄ | Αλέξιος Γ΄ | Αλέξιος Δ΄ | Αλέξιος Ε΄ | †Βαλδουίνος Α΄ | †Ερρίκος | †Πέτρος ντε Κουρτεναί | †Γιολάνδη | †Ροβέρτος Β΄ ντε Κουρτεναί | †Βαλδουίνος Β΄ | *Θεόδωρος Α΄ | *Ιωάννης Γ΄ | *Θεόδωρος Β΄ | *Ιωάννης Δ΄ | Μιχαήλ Η΄ | Ανδρόνικος Β΄ | Μιχαήλ Θ΄ | Ανδρόνικος Γ΄ | Ιωάννης Ε΄ | Ιωάννης ΣΤ΄ | Ανδρόνικος Δ΄ | Ιωάννης Ζ΄ | Μανουήλ Β΄ | Ιωάννης Η΄ | Κωνσταντίνος ΙΑ΄

Για το διάστημα 1204 - 1261: †: Λατίνοι Αυτοκράτορες *: Αυτοκράτορες της Νίκαιας

Ανακτήθηκε από "http://el.wikipedia.org../../../%CE%B2/%CE%B1/%CE%BB/%CE%92%CE%B1%CE%BB%CE%B4%CE%BF%CF%85%CE%AF%CE%BD%CE%BF%CF%82_%CE%92%27_%CF%84%CE%B7%CF%82_%CE%9A%CF%89%CE%BD%CF%83%CF%84%CE%B1%CE%BD%CF%84%CE%B9%CE%BD%CE%BF%CF%8D%CF%80%CE%BF%CE%BB%CE%B7%CF%82_2a55.html"

Κατηγορίες: Βυζαντινοί Αυτοκράτορες | Γάλλοι | Σταυροφορίες | Λατινική Αυτοκρατορία | Θάνατοι το 1205

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Français
- Magyar
- 日本語
- Nederlands
- Русский